РЕПУБЛИКА СЕВЕРНА МАКЕДОНИЈА
МИНИСТЕРСТВО ЗА СОЦИЈАЛНА ПОЛИТИКА, ДЕМОГРАФИЈА И МЛАДИ

Преобјавува

Барање за изразување на интерес за


Испорака на книги и имплементација на програмата „Read@Home“ 
во Република Северна Македонија
(реф. бр. MK/SSIP II #2.3.7)

Име на проект: Втор Проект за подобрување на социјалните услуги (ППСУ II)
Кредит бр.: 96330-MK
Консултантски услуги – Консултантска компанија
Оваа покана за изразување на интерес е во согласност со Општата објава за набавки на Вториот проект за подобрување на социјалните услуги (ППСУ II), публикувана во „UN Development Business“во електронска верзија на 09.08.2024 година.
На Република Северна Македонија и е одобрен кредит од страна на Меѓународната банка за обнова и развој за потребите на реализацијата на Вториот проект за подобрување на социјалните услуги (ППСУ II). Дел од средствата ќе бидат искористени за плаќање на обврските што ќе произлезат од договорот MK/SSIP II #2.3.7 што ќе биде склучен со консултантска компанија за испорака на книги и имплементација на програмата „Read@Home“ во Република Северна Македонија.
Целосниот опис на проектните задачи е приложен на веб страната на Проектот за подобрување на социјалните услуги (ППСУ II): https://www.ssip.mk/oglasi/ 
Компанијата треба да ги поседува следниве квалификации (критериуми за рангирање на компаниите):
· Искуство во спроведување на програми базирани во заедницата, насочени кон поддршка на родителството и/или раниот детски развој во Република Северна Македонија; 
· Искуство и вештини во ангажирање со локални заедници и ранливи семејства со мали деца, особено во различни социоекономски контексти.; 
· Искуство во регрутирање, обука и техничка супервизија на теренски фасилитатори за обезбедување квалитетна имплементација на програмите; 
· Напредни вештини за следење на имплементацијата на програмата и систематско собирање на податоци од процесот за следење на верноста и досегот.
· Технички капацитет и искуство во користење на електронски системи и софтвер за прибирање и обработка на податоци. 
Министерство за социјална политика, демографија и млади ги повикува сите заинтересирани компании (консултанти) да изразат интерес за овој ангажман. Заинтересираните компании треба да достават информации со кои ќе прикажат дека имаат потребни квалификации и искуство за вршење на бараните услуги (портфолио на фирмата, брошури, описи на слични проекти, и др). Кратки биографии од предложен тим на експерти од страна на компаниите нема да бидат предмет на евалуација во оваа фаза за избор на компании на кратката листа.
Консултантските компании можат здружено да аплицираат со цел да ги зголемат своите квалификации. “Здружувањето” може да биде во форма на заедничко вложување (Joint Venture) или во форма на под-договарач. Во случај на заедничко вложување, при воспоставувањето на кратката листа на квалификувани консултанти, квалификациите на сите партнери ќе бидат евалуирани здружено и сите партнери од вложувањето заеднички и индивидуално ќе одговараат за извршувањето на договорот, кој ќе биде потпишан со сите партнери на заедничкото вложување. Квалификациите на под-договарачот не се зимаат во предвид. Во апликацијата заинтересираните консултанти јасно треба да го наведат видот на нивното здружување и обврските на партнерите и под-договарачите.  Нејасните апликации - изрази на интерес во вид на “во соработка со” и/или “поврзан со”  и др. можат да не бидат земени во предвид при воспоставувањето на кратката листа.  
[bookmark: OLE_LINK2][bookmark: OLE_LINK3]Водејќи се од принципот еден израз на интерес по компанија, консултантските компании можат да изберат дали ќе аплицираат како како под-договарач, како индивидуален консултант или како партнер во заедничко вложување.  Ве молиме да имате во предвид дека во иста набавна постапка една компанија може да достави само еден израз на интерес било како индивидуален консултант или како партнер во заедничко вложување. Една компанија не може да биде под-договарач и да настапува индивидуално или како партнер во заедничко вложување во иста набавна постапка. Доколку компанијата настапува како под-договарач на индивидуален консултант или на заедничко вложување, истата може да биде под-договарач на повеќе од еден апликант. 
Методот за избор е Избор базиран на квалификациите на консултантот” согласно “Прописите за набавки на Светска Банка за финансирање на инвестициски проекти (ФИП) - набавки за ФИП за стоки, градежни работи, неконсултантски и консултантски услуги, (Прописи) Петто издание од септември 2023 година,достапно на следната веб страна: www.worldbank.org   
За дополнителни информации може да се обратите во Единицата за управување со Втор Проект за подобрување на социјалните услуги, од 08.30 до 16.30 часот, на е-маил: maja.bundaleski@mtsp.gov.mk..
Изразите на интерес може да се достават по електронска пошта на maja.bundaleski@mtsp.gov.mk  или по пошта на следната адреса:
Министерство за социјална политика, демографија и млади
Втор Проект за подобрување на социјалните услуги (ППСУ II)
ул. „Даме Груев“ бр. 14
1000 Скопје
Република Северна Македонија
Со назнака:
За Елизабета Куновска, Менаџер на Вториот проект за подобрување на социјалните услуги (реф. бр. MK/SSIP II #2.3.7)
Документите за изразување на интерес (на македонски или англиски јазик) треба да бидат доставени најдоцна до 23.07.2026 година.


